Oficiālais Vēstnesis L 027 , 03/02/1998 Lpp. 0003 - 0005



Komisijas Regula (EK) Nr. 272/98 (1998. gada 2. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un par kopējo muitas tarifu, kurā jaunākie grozījumi izdarīti ar Komisijas Regulu (EK) Nr. 2509/97 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir lietderīgi, ka, ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību attiecībā uz tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šai regulai, personas, kuru rīcībā ir šāda informācija, var turpināt atsaukties 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā šajā regulā paredzētie pasākumi ir saskaņān ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību pār tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas vairs neatbilst šai regulai, var turpināt atsaukties 60 dienas saskaņā ar 12. panta 6. punktu Regulā (EEK) Nr. 2913/92. 3. pants Šī regula stājas spēkā divdesmit pirmajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 2. februārī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 345, 16.12.1997., 44. lpp. [3] OV L 302, 19.10.1992., 1. lpp. -------------------------------------------------- PIELIKUMS Apraksts | Klasifikācija KN kods | Pamatojums | 1 | 2 | 3 | 1.Nekrāsots apģērba gabals, kas izgatavots no bieza adījumu izstrādājuma (2,8 mm), sukāts no iekšpuses un ārpuses, ar vairāk nekā 10 valdziņiem uz centimetru (100 % poliesters), taisni piegriezts, paredzēts ķermeņa augšdaļai.Priekšpusē apģērba gabals ir īsāks nekā mugurpusē.Tam ir garas piedurknes ar aprocēm, atlokāma apkakle, ko var attaisīt pa visu priekšu un aiztaisīt, aizpogājot no kreisās puses uz labo. Tās pamatnes sānos ir šķēlumi.Apģērba gabalam ir uzšūta krūšu kabata ar izšuvumiem.(Vilnas jakai līdzīgs apģērba gabals)(Sk. fotoattēlu Nr. 567.) | 61103091 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 61. nodaļas 9. piezīmi, kā arī KN kodu 6110, 611030 un 61103091 aprakstu. Ņemot vērā apģērba piegriezumu un tā kopējo izskatu (jo īpaši izstrādājuma veidu un biezumu, to, ka tam nav oderes un vajadzīgā stīvuma), šis apģērba gabals būtu klasificējams kā izstrādājums, kas līdzīgs vilnas jakai. Sk. arī paskaidrojumus pie kombinētās nomenklatūras par pozīciju 6110. | 2.Vārtsarga cimds, ko lieto hokejā vai ielu hokejā un kas sastāv no divām daļām — cimda un aizsarga, kas saistīts ar cimdu piecās savienojumu vietās. Parasti to velk labajā rokā (ja vārtsargs ir labrocis), kurā tur arī nūju.Aizsargs, kas veido cimda virspusi (izmēri: 37 cm x 20 cm x 3 cm), ir izgatavots no cietas, porainas plastmasas, pilnībā nosegts, galvenokārt ar adījumu no ķīmiskās šķiedras. Pamatmērķis ir apturēt bumbu (vai ripu — hokejā), kad to met vārtos, un aizsargāt rokas virspusi.Izstrādājuma otra puse līdzinās parastam cimdam. Plaukstas puse ir izgatavota no neaustas poliamīda mikrošķiedras, un vārtsargs to lieto, lai turētu nūju un darbotos ar to. Augšējā daļa ir izgatavota no adījuma.(Sk. fotoattēlu Nr. 571.) | 61169300 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 6116 un 61169300 aprakstu. Sk. arī HS paskaidrojumus pozīcijai 9506. | 3.Cieši piegulošs apģērba gabals bez oderes, izgatavots no denīma auduma (100 % kokvilna), ar atlokāmu apkakli, paredzēts ķermeņa augšdaļai tikai līdz jostasvietai.Tam ir garas piedurknes ar pogājamām aprocēm, cieša apkakles līnija, rāvējslēdzēja aizdare visā priekšpuses garumā, krūšu kabatas un nemanāmi apstrādāta apdares vīle apģērba gabala lejasdaļā.Apģērbs ir izgatavots no desmit gabaliem (seši priekšpusē, četri mugurpusē), kas sašūti kopā ar dekoratīvām vīlēm.(jaka)(Sk. fotoattēlu Nr. 568.) | 62043290 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 62. nodaļas 1. un 8. piezīmi, kā arī KN kodu 6204, 620432 un 62043290 aprakstu. Ņemot vērā tā piegriezumu un kopējo izskatu, šis apģērba gabals ir klasificējams kā jaka. | +++++ TIFF +++++ --------------------------------------------------